**ԱՄՓՈՓԱԹԵՐԹ**

**«Ալլեյա Պարկ» ՍՊԸ-ի կողմից ներկայացված ՀՀ Արագածոտնի մարզ Թալին համայնքի Գայի փողոց 30 հասցեում նախատեսվող հասարակական սպասարկման տարածքների, ավտոտեխզննման, ավտոտեխսպասարկման և ավտոլվացման կայանների շրջակա միջավայրի վրա ազդեցության գնահատման հաշվետվության վերաբերյալ առաջարկություններ և դիտողություններ**

|  |  |
| --- | --- |
| **Դիտողություն կամ առաջարկություն** | **Պարզաբանում** |
| **Քաղաքաշինության կոմիտե** | |
| 1․Հաշվետվության՝   1. «Իրավական հիմքեր» բաժնում նշել և տեքստային մասի համապատասխան տեղերում հղումներ կատարել քաղաքաշինության բնագավառի հետևյալ իրավական ակտերին․   ա. «Քաղաքաշինության մասին» օրենք,  բ. ՀՀ քաղաքաշինության կոմիտեի նախագահի 2024 թվականի փետրվարի 1-ի N 06-Ն հրամանով հաստատված ՀՀՇՆ 31-04.01-2024 «Արտադրական և հասարակական նշանակության շենքերի ու շինությունների սանիտարապաշտպանական գոտիներ և սանիտարական դասակարգում» շինարարական նորմեր,  գ. ՀՀ քաղաքաշինության կոմիտեի նախագահի 2023 թվականի մայիսի 22-ի N 04-Ն հրամանով հաստատված ՀՀՇՆ 30-01-2023 «Քաղաքաշինություն. Քաղաքային և գյուղական բնակավայրերի հատակագծում և կառուցապատում» շինարարական նորմեր,  դ. ՀՀ քաղաքաշինության կոմիտեի նախագահի 2022 թվականի օգոստոսի 26-ի N 21-Ն հրամանով հաստատված ՀՀՇՆ 13-02-2022 «Անվտանգության տեխնիկա շինարարությունում» շինարարական նորմեր,  ե. ՀՀ քաղաքաշինության կոմիտեի նախագահի 2025 մարտի 5-ի N 07-Ն հրամանով հաստատված «Շինարարական հրապարակում շինարարական աշխատանքների կազմակերպման և անվտանգության ապահովման ուղեցույց»,  զ. ՀՀ քաղաքաշինության նախարարի 2008 թվականի հունվարի 14-ի N 11-Ն հրամանով հաստատված ՀՀՇՆ I-3.01.01-2008 «Շինարարական արտադրության կազմակերպման աշխատանքների կատարում» շինարարական նորմեր,  է․ ՀՀ քաղաքաշինության նախարարի 2014 թվականի մարտի 17-ի N 79-Ն հրամանով հաստատված ՀՀՇՆ 22–04–2014 «Պաշտպանություն աղմուկից» շինարարական նորմեր,  ը․ ՀՀ քաղաքաշինության կոմիտեի նախագահի 2024 թվականի հունվարի 15-ի N 03-Ն հրամանով հաստատված ՀՀՇՆ 22-01-2024 «Շինարարական կլիմայաբանություն» շինարարական նորմեր,  թ․ ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր», | Լրամշակվել է «Իրավական հիմքեր» բաժնում |
| 2) 3-րդ բաժնի 3.3-րդ գլխի 3.3.1-ին ենթագլխում սահմանել շինարարության ժամանակահատվածում փոշեճնշիչ սարքերի, փոշեպաշտպան պատնեշների և ցանցերի կիրառման մասով պահանջներ։ | Լրամշակվել է |
| Միաժամանակ տեղեկացնում եմ, որ ՀՀ քաղաքաշինության կոմիտեի նախագահի 2024 թվականի փետրվարի 1-ի N 06-Ն հրամանով հաստատված ՀՀՇՆ 31-04.01-2024 «Արտադրական և հասարակական նշանակության շենքերի ու շինությունների սանիտարապաշտպանական գոտիներ և սանիտարական դասակարգում» շինարարական նորմերի 128-րդ կետի 5-րդ ենթակետի «ե» պարբերության համաձայն՝ առանձին կանգնած հիպերմարկետները, սուպերմարկետները, առևտրի համալիրները և կենտրոնները, առևտրի և զվարճանքի համալիրները 2000 քմ-ից ավել ընդհանուր մակերեսով և այցելուների ավտոմեքենաների համար ավելի քան 100 մեքենա/տեղ տարողությամբ բաց ավտոկանգառատեղերով, հասարակական սննդի օբյեկտները՝ 500քմ-ից ավելի ընդհանուր մակերեսով, պարենային և արդյունաբերական ապրանքների շուկաները՝ այցելուների մեքենաների համար 100-ից ավելի տարողությամբ ավտոկայանատեղով դասվում են 5-րդ վտանգավորության դասի օբյեկտների թվին, որոնց սանիտարապաշտպանական գոտու կողմնորոշիչ չափը 50 մ է։ | Սանիտարական գոտին բնակելի կառուցապատումից խզվում է հանրապետական նշանակության ճանապարհով, Բաց ավտոկանգառատեղերը 54 ավտոմեքենաների համար է և չի գերազանցում 100-ը: |
| **Կադաստրի կոմիտե** | |
| Քննարկվող անշարժ գույքի մասին անհրաժեշտ տեղեկատվություն ստանալու համար ընկերությունը սահմանված կարգով կարող է դիմել Կադաստրի կոմիտեի e-cadastre.am կայքի միջոցով՝ ներկայացնելով անշարժ գույքի նույնականացման տվյալներ (հողամասի շրջադարձային կետերի՝ WGS-84 (ՎԻ ՋԻ ԷՍ-84) (ARMREF 02) ազգային գեոդեզիական կոորդինատային համակարգով կազմված կոորդինատները և/կամ կադաստրային ծածկագիրը և/կամ իրավունքի պետական գրանցման վկայականը) և տեղեկատվության տրամադրման վճարի մուծման անդորրագիրը: | Ընդունվում է ի գիտություն։  Տեղեկատվությունը ներկայացվել է հավելված բաժնում։ |
| **ՇՄ նախարարություն** | |
| 1. Կառավարության 2005 թվականի դեկտեմբերի 29-ի N 2404-Ն որոշմամբ սահմանված  է ճանապարհների ընդլայնական չափերը բնակավայրերում՝ կառուցապատման առաջին  գծի օբյեկտների կառուցման համար տրամադրված (տրամադրվող) հողամասերի, բայց ոչ պակաս, քան ավտոմոբիլային ճանապարհների հարող կառուցապատման կարմիր գծից 50 մետրի չափով, անհրաժեշտ է հիմանավորել, նախատեսված ՝ այլ տեղեկություններ, որոշային անհրաժեշտ է ճշտել, | Կառավարության 2005 թվականի դեկտեմբերի 29-ի N 2404-Ն որոշմամբ սահմանված է  1. Սահմանել, որ Հայաստանի Հանրապետության միջպետական և հանրապետական նշանակության ընդհանուր օգտագործման պետական ավտոմոբիլային ճանապարհները և դրանց հարող տարածքներն առանձնացվում են որպես քաղաքաշինական գործունեության հատուկ կարգավորման օբյեկտներ:  2. Սույն որոշման 1-ին կետում նշված գոտիների ընդլայնական չափերը սահմանվում են`  բ) բնակավայրերում` կառուցապատման առաջին գծի օբյեկտների կառուցման համար տրամադրված (տրամադրվող) հողամասերի, բայց ոչ պակաս, քան ավտոմոբիլային ճանապարհներին հարող կառուցապատման կարմիր գծից 50 մետրի չափով:  8. Սույն որոշման 1-ին կետում նշված գոտիներում Հայաստանի Հանրապետության օրենսդրությամբ սահմանված կարգով քաղաքաշինական նպատակներով հողօգտագործման վերաբերյալ առաջարկությունները, ճարտարապետահատակագծային առաջադրանքի տրամադրման և ճարտարապետաշինարարական նախագծային փաստաթղթերի համաձայնեցման գործառույթներն իրականացնել` համաձայնեցնելով Հայաստանի Հանրապետության քաղաքաշինության նախարարի հետ, իսկ սույն որոշման 9-րդ կետում նախատեսված գոտիներում` նաև Երևան քաղաքի գլխավոր ճարտարապետի հետ:  Օրենքով սահմանված դեպքերում և կարգով քաղաքաշինական գործունեության իրականացման գործառույթները նախապես համաձայնեցվում են Հայաստանի Հանրապետության տրանսպորտի և կապի նախարարի ու պետական կառավարման շահագրգիռ այլ մարմինների հետ:  09.07.2025թ․ տրված N 68 Առաջադրանքի տրամադրման հիմք է հանդիսացել նաև ՀՀ Արագածոտնի մարզպետի 12 հունիս 2025 թվականի թիվ 01/5/04053-2025 գրությամբ տրամադրված ՀՀ քաղաքաշինության կոմիտեի նախագահի դրական կարծիքը և շահագրգիռ մարմինների դիրքորոշումները  Վերը նշված որոշման կետերի համաձայն |
| 2. Ներկայացնել բարեկարգման նախագիծ, | Բարեկարգման հատակագծերը, ցուցանիշները ներկայացվել են աշխատանքային նախագծի կազմում։ |
| 3. ՇՄԱԳ-ում նկարագրել գործունեության տարածքի հեռավորությունները մոտակա բնակելի և հասարակական շենքերից, այլ ենթակառուցվածքներից, | Լրամշակվել է 2․1 ենթագլուխ |
| 4. Թալին համայնքի կողմից տրված N68 նախագծային թույլտվությունում (ճարտարապետահատակագծային առաջադրանք) նշվում է՝ հիմնական շենք՝ 2973 քմ և Ավտոլվացման կայան՝ 80 քմ կառուցման մասին, սակայն նախագծում և ՇՄԱԳ-ում ներկայացված է այլ տեղեկատվություն, անհրաժեշտ է ճշտել, պարզաբանել, | Ճարտարապետահատակագծային առաջադրանքում ներկայացված է շինարարական մակերեսը հիմնական շենք՝ 2973 քմ և ավտոլվացման կայան՝ 80 քմ, որոնց հանրագումարը կազմում է 3053,3 քմ։ |
| 5. Ներկայացնել ավտոլվացման կայանի ջրահեռացման լուծումները, | Ջրահեռացման համակարգը լվացման գործընթացում առաջացած կեղտաջրերի ճիշտ և էկոլոգիապես անվտանգ հեռացման համար է։  Նախատեսված է՝  ․ Կեղտաջրերի հավաքման դրենաժային համակարգ (չեզոքացման և ֆիլտրացման հնարավորությամբ)  ․ Դրենաժային համակարգ մաքրման կայանի ուղղությամբ  Դրենաժային համակարգը ներառում է  ․ Հեղուկի ուղորդման լանջավոր հատակ  ․ Դրենաժային ճաղեր  ․ սանրված ջրի հեռացման խողովակներ 110-150մմ  Նախնական մաքրում  լվացման կետում կեղտաջրերը հիմնականում պարունակում են՝ ավազ, յուղ։  Նախագծով նախատեսված է՝  ․ Ավազվորսիչ՝ ավազի և խոշոր մասնիկների ֆիլտրացիայի համար։  ․ Յուղվորսիչ ՝ նավթամթերքների առանձնացման համար։  Ավտոլվացման կետի կեղտաջրերը, մաքրումից հետո, նախատեսված է հեռացնել քաղաքային կոյուղի։  Լրամշակվել է 4․2 ենթագլուխ |
| 6. ՇՄԱԳ-ում և նախագծի բացատրագրում ընդհանուր կառուցապատման մակերեսը տարբեր են անհրաժեշտ է ճշտել, | Վրիպակը լրամշակվել է |
| 7. Նշել շինության բարձրությունը, տանիքն օգտագործվող է թե ոչ, | Շինության բարձրությունը 12.5 մ,  տանիքն օգտագործվող է, նախատեսվում է տեխնիկական սենքեր, որտեղ նախատեսվում է տեղադրել էլեկտրական ջրաջեռուցիչ սարքեր։ |
| 8. ՇՄԱԳ-ի 3.3.4 կետում նշված է էջմիածին համայնքի մասին, անհրաժեշտ է խմբագրել, | Վրիպակը լրամշակվել է |
| 9. 2.8 կետում նշվում է էրեբունի վարչական շրջանի մասին, խմբագրել, | Վրիպակը լրամշակվել է |
| 10. ՇՄԱԳ-ում ներկայացվել էլեկտրամատակարարման, ջրամատակարարման և ջրահեռացման համակարգերի անցկացման համար նախատեսվող աշխատանքները, հողային աշխատանքների ծավալը, | Հավելված բաժնում ներկայացվել է մատակարար կազմակերպությունների հետ գործող պայմանագրերը, որոնց հիման վրա կիրականացվի տարածքի ջրամատակարարումը, ջրահեռացումև և էլեկտրամատակարարումը։ Նոր համակարգերի անցկացում չի նախատեսվում։ |
| 11. Ներկայացնել տարածքի առկա պարսպապատման և շինարարության փուլում նախատեսվող ժամանակավոր ցանկապատի վերաբերյալ տեղեկատվություն, ցուցանիշների նկարագրով, | Տարածքը երեք կողմերից պարսպապատված է 2,4 մ բարձրության տուֆ քարի միդիս շարվաքի պարիսպներով իսկ ճանապարհի կողմից ամբողջ երկայնքով շուրջ 66,0 մ երկարությամբ 2,2 մ բարձրության մետաղական ժամանակավոր ցանկապատով։  Լրամշակվել է 1․3․1 ենթագլուխ։ |
| 12. Ներկայացնել ավտոկայանատեղերի վերաբերյալ տեղեկատվություն՝ քանակ/,  տեղադիրք, | Աշխատանքային նախագծի կազմում գլխավոր հատակագծի վրա համարակալված են ավտոկայանատեղիները՝ ընդհանուր 54 հատ։ |
| 13. Ներկայացնել բարեկարգման արդյունքում տարածքի ճանապարհների և սալվածքների վերաբերյալ տեղեկատվություն։ | Ներկայացվել է տեխնիկատնտեսական ցուցանիշներում և աշխատանքային նախագծում։ |
| 14. Ներկայացնել շահագործման փուլում ավտոտեխզննման, ավտոտեխսպասարկման արդյունքում առաջացող թափոնների /յուղեր, քսայուղեր, յուղոտված լաթեր և այլ/ քանակը, վտանգավորության դասը և դրանց կառավարումը։ | Ընկերությունը նախատեսում է ավտոմեքենաների տարեկան տեխզննման գործընթացի իրականացում, որից թափոններ չեն առաջանում և մեքենաների ախտորոշման գործունեություն (դիագնոստիկա) նշված գործընթացում նույնպես թափոններ չեն առաջանում։ Շահագործման փուլում կառաջանա հանքային յուղերով աղտոտված օգտագործված ածխե զտիչներ ավտոլվացման կայանի հոսքաջրերի մաքրման պրոցեսից։  Ներկայացվել է 2․8 թափոնների կառավարում ենթագլխում։ |
| 15. Ներկայացնել շինարարության փուլում տեղադրվող բիոզուգարանների քանակը՝  աշխատողների քանակին համապատասխան, մաքրման հաճախականությունը, | Շինարարության փուլում աշխատողների կոմունալ կենցաղային պայմանները կապահովեն տեղադրելով 2 հատ բիոզուգարաններ (Բիոզուգարանի աշխատանքը հիմնված է բիոլոգիական ակտիվ հեղուկի ազդեցությամբ, որը քայքայում է թափոնները, վերացնում է միկրոբներին և չեզոքացնում հոտերը: Բիոզուգարանները պայմանագրային հիմունքներով սպասարկվում են այն ընկերության կողմից, որը մատակարարել է բիոզուգարանները)։  Լրամշակվել է 1․3․6 ենթագլխում։ |
| 16. Ներկայացնել ոռոգման եղանակը, | Ոռոգումը նախատեսվում է կաթիլային եղանակով։ Լրամշակվել է 3․3․4 ենթագլխում։ |
| 17. «Կանաչապատ տարածքների ոռոգումը իրականացնելու է հարևանությամբ անցնող ոռոգման ցանցից։ «Հաշվի առնելով այն հանգամանքը, որ շինարարության ժամկետը սահմանված է շինարարության թույլտվության տրամադրումից հետո 36 ամիս, նշված հարցը  կհստակեցվի մոտ 3 տարի հետո», սակայն շինարարության թույլտվությունը տրամադրվում է շրջակա միջավայրի վրա ազդեցության փորձաքննական դրական եզրակացության դեպքում, ուստի անհրաժեշտ է հստակեցնել  թե ում է պատկանում տվյալ ոռոգման ցանց՝ համապատասխան ջրօգտագործման թույլտվության առկայությունը ստուգելու համար։ | Ոռոգման ցանցը պատկանում է Արագածոտն ՋՕԸ-ին։ |
| 18. Նախատեսվող գործունեության շրջակա միջավայրի վրա հնարավոր ազդեցությունները ներկայացնել նաև շահագործման և փակման փուլերում։ | Շահագործման փուլում նախատեսվող գործունեության շրջակա միջավայրի վրա հնարավոր ազդեցությունները ներկայացվել են 4 գլխում։ Փակման փուլ չի նախատեսվում։ |
| 19. Ներկայացնել համապատասխան հիմնադրույթային փաստաթղթերին նախագծային  փաստաթղթերով նախատեսված գործողության համապատասխանության  հիմնավորումները, | Թալին համայնքի կողմից տրամադրվել է տեղեկանք առ այն որ նախատեսվող գործունեությունը համապատասխանում է Թալին համայնքի գլխավոր հատակագծին։  Կից հավելված բաժնում։  Լրամշակվել է 1․3․1 ենթագլխում։ |
| 20. «3.3.1 Մթնոլորտային օդ» ենթաբաժանում և «Բնապահպանական ռիսկերը մեղմացնող միջոցառումների ծրագիր» աղյուսակում ներառել օդային ավազանի աղտոտվածությանը վերաբերվող բոլոր միջոցառումները՝ համապատասխանեցնելով «Մթնոլորտային օդի պահպանության մասին» օրենքի 11-րդ հոդվածի, 2-րդ կետի միջոցառումների դրույթներին, | Լրամշակվել է |
| 21. «2.3 Օդային ավազան» բաժնում «օդային ավազանի աղտոտվածության մոնիտորինգային աշխատանքները» արտահայտությունը փոխարինել «Մթնոլորտային օդի որակի մոնիթորինգ» արտահայտությունով, | Լրամշակվել է |
| 22. «4. Մշտադիտարկումների իրականացման պլան» բաժանում «Փոշենստեցման նպատակով նախատեսված է իրականացնել տարածքի ջրցանում տարվա շոգ և չորեղանակներին, օրեկան 2-3 անգամ» նախադասությունը փոխարինել օդի դրական ջերմաստիճանի դեպքում շինարարական հրապարակը, բացառությամբ վերանորոգվող և վերակառուցվող փողոցների, օրվա ընթացքում պարբերաբար ջրել՝ բացառելով կեղտաջրերի թափանցումը շինարարական հրապարակի սահմաններից դուրս «Մթնոլորտային օդի պահպանության մասին» օրենքի 11-րդ հոդված, 4-րդ կետ), որը նպատակ է հետապնդում կանխարգելել փոշեառաջացումը և իրականացնել փոշենստեցում։ | Լրամշակվել է |
| 23. առաջնորդվել շրջակա միջավայրի նախարարի 2024 թվականի հոկտեմբերի 29-ի «Ռազմավարական էկոլոգիական գնահատման և շրջակա միջավայրի վրա ազդեցության գնահատման ուղեցույցները հատատելու մասին» N438-Ն հրամանի հավելված 2-ով սահմանված ՇՄԱԳ հաշվետվությանը ներկայացվող պահանջներով, | Գնահտման հաշվետվությունը մշակվել է «Շրջակա միջավայրի վրա ազդեցության գնահատման և փորձաքննության մասին» ՀՀ օրենքով և բնապահպանական ոլորտի այլ նորմատիվատեխնիկական ակտերի համաձայն Բ կատեգորիայի նախատեսվող գործունեությանը ներկայացվող պահանջներին համապատասխան։ |
| 24․ Իրավական հիմքերը բաժնում 11-րդ և 24-րդ կետերը կրկնվում են։ | Վրիպակը լրամշակվել է |
| 25․ 25. «2.8 թափոնների կառավարում» բաժնում անհրաժեշտ է վերանայել առաջացող թափոնների անվանումները և ծածկագրերը, և նույնականացնել ՀՀ բնապահպանության նախարարի 2006 թվականի N 342- Ն հրամանով հաստատված «ՀՀ տարածքում գոյացող արտադրության և սպառման թափոնների ցանկ»-ի անվանումների և ծածկագրերի հետ: Բացի այդ, անհրաժեշտ է համալրել ներկայացված գոյացող թափոնների վտանգավոր հատկությունների և կազմի մասին տեղեկություններով: | Լրամշակվել է |
| 26. Ճշգրիտ կլիմայական նկարագիր կազմելու համար «2.2 Կլիմա» ենթաբաժանում  առկա «Թալին» օդերևութաբանական կայանի կլիմայական արժեքները անհրաժեշտ է փոխարինել «Շինարարական կլիմայաբանություն ՀՀՇՆ 22-01-2024» (https://www.arlis.am/hy/acts/195026) նորացված նորմատիվային փաստաթղթում առկա «Թալին» օդերևութաբանական կյանքի կլիմայական արժեքներով (օդի միջին ջերմաստիճան, օդի հարաբերական խոնավություն, մթնոլորտային տեղումներ, ձնածածկույթ, քամի) աղյուսակային տեսքով, իսկ կլիմայի նկարագրության տեսքատում ներառել այդ արժեքները։ | Լրամշակվել է |
| 27. Համաձայն ՀՀ կառավարության 2002 թ. ապրիլի 20-ի N 438 որոշման 43-րդ կետի՝  «Հիմնարկները, իրավաբանական և ֆիզիկական անձինք աշխատանքների կատարման  ժամանակ պատմական, գիտական, գեղարվեստական և այլ մշակութային արժեք  ունեցող հնագիտական և մյուս օբյեկտների հայտարարման պահից պարտավոր են  դադարեցնել աշխատանքները և դրա մասին անհապաղ հայտնել լիազորված մարմնին»։ | Ընդունվում է ի գիտություն։ |